Tiberiu Stoichici este un jurnalist TV cu peste 30 de ani de experiență. Și-a început cariera în 1991 în cadrul redacției germane a Televiziunii Române, unde a abordat toate genurile jurnalistice.
A început cu reportaje despre subiecte sensibile, a realizat anchete și a evoluat spre filme documentare și eseuri cinematografice. A parcurs toți pașii profesionali de la reporter la realizator și s-a bucurat de fiecare moment dedicat profesiei de jurnalist.
Este membru al Uniunii Cineaștilor din România de peste un deceniu. Valorile lui sunt munca în echipă, adevărul și dragostea față de oameni. Ghidat de acestea a acceptat în anul 2020 o nouă provocare - colaborarea cu Deutsche Welle.